La Cordà de Paterna a València serà l'espectacle pirotècnic encarregat de donar inici a les Falles 2022
04/02/2022

# La Cordà de Paterna a València serà l'espectacle pirotècnic encarregat de donar inici a les Falles 2022

[![La Cordà de Paterna a València serà l'espectacle pirotècnic encarregat de donar inici a les Falles 2022 ](/images/noticias/2022/2/7872/7872_lg.jpg)](/images/noticias/2022/2/7872/7872_lg.jpg)

04.02.2022

*   Dissabte que ve, 26 de febrer, a les 21.30 hores, 60 tiradors acreditats de Paterna dispararan 342 quilos de pólvora repartida en 35 calaixos a l'interior d'una infraestructura metàl·lica coberta de 600 m² que s'està instal·lant en la Plaça de l'Ajuntament de València.
*   L'Alcalde de Paterna, Juan Antonio Sagredo i la regidora de Turisme, Cultura i Foc, Teresa Espinosa s'han mostrat orgullosos de “aquesta aliança de foc entre ciutats que ens permetrà portar la Cordà de Paterna a València i omplir la capital del Túria de ‘Foc, Foc i Foc’.

La Cordà de Paterna s'estrenarà com a Bé d'Interés Cultural Immaterial (BICI) en la Plaça de l'Ajuntament de València el pròxim 26 de febrer sent l'espectacle pirotècnic que donarà eixida a les Falles 2022.

Els Ajuntaments de Paterna i de València han subscrit un conveni perquè una mostra de la Cordà de Paterna, amb més de 200 anys d'història, forme part de la programació pirotècnica d'aquestes Falles, donant a conéixer així aquesta manifestació festiva i cultural local, que a més de BICI, és també Festa d'Interés Turístic Autonòmic (2007) i Festa d'Interés Turístic Nacional (2017).

L'Alcalde de Paterna, Juan Antonio Sagredo i la regidora de Turisme, Cultura i Foc, Teresa Espinosa s'han mostrat agraïts i orgullosos de _“aquesta aliança de foc entre ciutats que ens permetrà portar la Cordà de Paterna a València i omplir la capital del Túria de ‘Foc, Foc i Foc’ amb el tret de 342 quilos de pólvora”._

_“No se'ns ocorre millor lloc per a gaudir de la millor Cordà del món, després del carrer Major de Paterna, que la Plaça de l'Ajuntament de València, tan emblemàtica per als valencians i valencianes i tan representativa per als pirotècnics”,_ han afirmat.

D'aquesta manera, l'últim dissabte de febrer, vespra de la Crida, a les 21.30 hores, un total de 60 tiradors/as de Paterna, acreditats amb el Curs de Consumidor Reconegut com a Expert (CRE) en artificis pirotècnics i acompanyats per altres 10 tiradors/as que exerciran funcions de seguretat, s'endinsaran en la infraestructura metàl·lica, certificada i coberta, que s'està muntant en la Plaça de l'Ajuntament de València, de 600 m² i 8 metres d'altura, per a disparar centenars de coets repartits en 35 calaixos.

Finalment, tant el primer edil com la regidora s'han mostrat convençuts que _“portar la Cordà de Paterna a València ens ajudarà a posar en valor la gran faena d'una indústria, tan compromesa amb les nostres tradicions, les nostres Falles i les nostres festes, com la pirotècnica que compte, i sempre podrà comptar, amb Paterna i amb nostra Cordà”._